מנהטן

מנהטן (באנגלית: Manhattan) הוא רובע הוא שוקק חיים וקוסמופוליטי של העיר ניו יורק. הרובע משתרע ברובו על שטחו של האי מנהטן, וכמו גם על מספר איים קטנים סמוכים. מנהטן הוא הרובע הקטן ביותר של העיר מבחינת שטח אך בעל צפיפות האוכלוסין הגבוהה ביותר. הרובע נחשב לאזור המתוייר ביותר והכי קוסמופוליטי של העיר ניו יורק והוא היינו מרכז בידור, אופנה, מדיה, וכלכלה בין-לאומי שמכיל גורדי שחקים איקוניים רבים, כמה מהמוזיאונים הגדולים והבולטים ביותר עולם, וכמו גם אינספור אטרקציות בולטות וייחודיות. למנהטן היסטוריה עשירה אשר עיצבה את זהותה של העיר ניו יורק מהתקופה הקולוניאלית ועד היום. הרובע נודע במיוחד בעבור קו הרקיע המרהיב שלו, כאשר גורדי שחקים נישאים כמו בניין האמפייר סטייט, בניין הקרייזלר, ובניין מרכז הסחר העולמי הם מגורדי השחקים הבולטים ביותר ברובע. עם זאת, הרובע אינו מכיל רק בטון ופלדה. סנטרל פארק, הפארק העירוני הירוק אשר משתרע על פני 3.2 קמ"ר בלב העיר, מספק מקום מפלט שליו הן עבור המקומיים והן עבור המבקרים. לכל אחת מהשכונות של מנהטן יש אופי ייחודי משלהן והן מהוות אטרקציה פופולרית לתיירים הרבים שמבקרים במנהטן לכל אורך השנה. הסצנה הקולינרית המגוונת של מנהטן כוללת הכל, ממנות גורמה במסעדות יוקרה ועד למזון מהיר זול בדוכני רחוב. למנהטן תרבות עשירה הכוללת מוזיאונים, תיאטראות וגלריות ברמה עולמית הנותנים מענה לתחומי עניין רבים במיוחד. מוזיאון המטרופוליטן לאמנות, המוזיאון לאמנות מודרנית והמוזיאון האמריקאי להיסטוריה של הטבע הם כמה ממוסדות התרבות הבולטים ביותר במנהטן המושכים מבקרים מכל רחבי העולם. הרובע מכיל גם כמה מהאטרקציות התיירותיות הנודעות ביותר בעולם, כולל פסל החירות, בניין האמפייר סטייט וגשר ברוקלין. סצנת התיאטראות של ברודוויי היא מהמובילות בעולם, ומוצגים בה כמה מהמופעים ומחזות הזמר הטובים ביותר בעולם. סצנת חיי הלילה התוססת של מנהטן, הכוללת בין היתר ברים על הגג ומועדונים תת-קרקעיים, מציעה משהו לכל אחד. == אזורי הרובע == === מידטאון מנהטן === אזור מידטאון מנהטן משתרע על חלקו האמצעי של האי מנהטן, בין אזור מרכז מנהטן (הנמצא דרומית לרחוב מס' 14) למנהטן עילית (הנמצא צפונית לרחוב מס' 59 / סנטרל פארק). אזור מידטאון מנהטן מכיל גם גורדי שחקים רבים בדומה לאזור מנהטן תחתית. === מנהטן תחתית === מנהטן תחתית (Lower Manhattan) הוא החלק העתיק ביותר של ניו יורק והוא מהווה את מרכז הכלכלה, הממשל והעסקים של העיר ניו יורק. גורדי השחקים הגבוהים ביותר בניו יורק נמצאים בעיקר באזור זה, לצד חלק משכונות המגורים המעניינות ביותר בעיר. === מנהטן עילית === מנהטן עילית (Upper Manhattan) כוללת את המחוזות שממוקמים צפונית לרחוב מס' 59: == רקע כללי == === התמצאות === רובע מנהטן הוא אחד מהאזורים הצפופים ביותר בעולם - לפי מפקד האוכלוסין האמריקני של שנת 2013 חיו בשטחו של הרובע 1,626,159 תושבים בשטח של 59.5 קילומטרים רבועים. במהלך הימים בהם העסקים בעיר פועלים, כמות האנשים שהנמצאת ברובה מגיעה בדרך כלל ל-3.9 מיליון (בסביבות 170,000 אנשים לקילומטר מרובע). רוב האזור הבנוי של מנהטן פרוס לאורך רשת מסודרת בלי הרבה קימורים. למרות שמקובל לדבר על מנהטן כאילו שהאי משתרע מצפון לדרום במדויק, בפועל היא משתרעת מהקצה הצפון-מזרחי לקצה הדרומי-מערבי, כאשר הרחובות (Streets) חוצים את האי ממזרח למערב והשדרות (Avenues) חוצים את האי מצפון לדרום. מידע זה עשוי לסייע להקל במעט את הניווט ברחבי מנהטן. פרט לאזור מרכז העיר מנהטן דרומית (האזור שנמצא דרומית לרחוב יוסטון) ושכונת גריניץ' וילג' (האזור שנמצא בין רחוב יוסטון לרחוב מס' 14), כמעט כל הרחובות ממוספרים כאשר המספר עולה ככל שאתה מתרחקים צפונה - מתחיל ברחוב מס' 1, רחוב אחרי רחוב יוסטון, וממשיך עד רחוב מס' 220 בקצה הצפוני של מנהטן. באופן כללי ישנם בסביבות 20 רחובות בכל קילומטר. מצפון לרחוב יוסטון, לשדרות הנותרות יש שמות או שהן ממוספרות, וכמו כן באזור זה ישנו מרווח רב יותר בין הרחובות כאשר בכל קילומטר יש בסביבות 7 שדרות. שדרת פארק (Park Avenue) מהווה המשך ישיר לשדרה הרביעית, ואילו שדרת לקסינגטון (בין השדרה השלישית ושדרת פארק) ניתן להחשיב כ כ"שדרה ½3" ושדרת מדיסון (בין שדרת פארק לשדרה החמישית) ניתן להחשיב כ"שדרה ½4". באזור אפר ווסט סייד שדרת קולומבוס (Columbus Avenue) מהווה המשך ישיר לשדרה התשיעית. שדרת אמסטרדם מהווה המשך ישיר לשדרה העשירית ושדרת ווסט אנד מהווה המשך ישיר לשדרה ה-11. צפונית לרחוב מס' 8 מקובל להחשיב את השדרה החמישית כקו שמפצל בין החלק המזרחי של מנהטן לחלק המערבי של מנהטן. הכתובות של הבתים מסודרות בסדר עולה או יורד אחרי מכל צד של השדרה החמישית. לדוגמה כתובות שנמצאת מערבית לשדרה החמישית תהיה כתובה באופן הבא - 220 W 34th Street, בעוד שכתובת שנמצאת מזרחית לשדרה החמישית תהיה כתובה לדוגמה באופן הבא - 220 E 34th Street. ברחובות ממוספרים עם ספרה אשר קטנה מ-8, רחוב ברודוויי מחלקת את הרחובות לאזור מזרח ולאזור מערב. המספור של הכתובות בשדרות מתחיל בשדרה שנמצאת בקצה הדרומי ועולה ככל שמתקדמים צפונה. שיטת מספור זו מסתיימת בגריניץ' וילג' ובמרכז מנהטן שם חלק מהרחובות מתפתלים, מצטלבים, או שהם ללא מוצא. === רקע היסטורי === האזור בו נמצאת כיום מנהטן היה מיושב בתחילה על ידי אינדיאנים משבט הלנאפי, וההערכה היא שהשם "מנהטן" הגיע במקור מצמד המילים בלנאפית "מאנה חאטה" שמשמעותן היא "אי של גבעות רבות". כיום, רוב הגבעות האלה נסללו או התרככו במידה ניכרת, אם כי גם כיום, אם הולכים לפארק אינווד אשר בקצה הצפוני של האי אפשר להבין טוב יותר כיצד כנראה היה נראה במקור הנוף הטבעי של מנהטן. האירופי הראשון שהגיע למנהטן היה הנרי הדסון, מגלה ארצות אנגלי אשר במהלך שנת 1609 מיפה את האזור עבור חברת חברת הודו המזרחית ההולנדית. המתיישבים ההולנדים התחילו להתיישב באזור במהלך 1625, הקימו מצודה בקצה הדרומי של האי וכינו את ההתיישבות שלהם "אמסטרדם החדשה" (באנגלית: New Amsterdam, ובהולנדית: Nieuw-Amsterdam). במהלך שנות ה-60 של המאה ה-17 כוחות הצבא האנגלים כבשו את ההתיישבות ההולנדית ושינו את שמה ל"ניו יורק" (New York), על שם הדוכס מיורק (שלימים הפך למלך ג'יימס השני). תחת השלטון הבריטי ניו יורק הפכה למרכז עסקים חשוב עבור 13 הקולוניות הבריטיות בצפון אמריקה, אך בסופו של דבר גם למיקום מרכזי של ההתנגדות לשלטון הבריטי. ניו יורק שימשה ב-1765 כמקום המפגש של קונגרס חוק הבולים, והקבוצה הפטריוטית בני החירות נוסדה במקור במנהטן במטרה לעצור את אכיפת חוק הבולים של 1765 בכל האמצעים האפשריים ("אין מיסוי ללא ייצוג"). מנהטן שימשה כמיקום בו נערכה בהמשך מערכה צבאית מוקדמת במהלך מלחמת העצמאות של ארצות הברית, אשר הסתיימה בכך שהכוחות הבריטים הצליחו לכבוש את ניו יורק. ניו יורק שימשה במשך זמן קצר כבירה הראשונה של האומה החדשה, כאשר ההשבעה של הנשיא האמריקני הראשון ג'ורג' וושינגטון התקיימה במקור במנהטן. במהלך המאה ה-19 מנהטן צמחה במהירות והפכה למרכז מטרופוליני עצום. בעקבות השקת תעלת אירי בשנת 1825 וצמיחת המגזר הבנקאי של העיר הפכה ניו יורק למיקום מרכזי עבור הכלכלה האמריקנית. במקביל גלי ההגירה לארצות הברית הפכו גדולים בהרבה בהמשך, במיוחד בשנים שלאחר מלחמת האזרחים, כאשר מיליוני מהגרים חדשים הגיעו למנהטן בתקווה שיהיו להם שם חיים טובים יותר. הביקוש העצום לדיור ושיעור ההגירה הגבוה גרמו לכך שמנהטן הפכה בהמשך לעיר תעשייתית עם שיכונים רבים אשר תרמו רבות לכך שמנהטן הפכה למוקד משיכה בולט עבור אנשים מכל רחבי העולם. האורבניזציה המואצת של מנהטן הובילה להחלטה להקים פארקים חדשים במנהטן, ובראשם הסנטרל פארק. כמו כן, בעקבות הביקוש הרב לגור בתחומי העיר, העיר התרחבה אל הרבעים האחרים והוקמו גשרים שמחברים בין האי לרבעים האחרים, כאשר הגשר הראשי שהוקם אשר מחבר בין האי לרבעים האחרים היה גשר ברוקלין. בעשורים המוקדמים של המאה ה-20 חלה שוב צמיחה מהותית באזור כאשר באותה העת הוקמת רשת הרכבת התחתית אשר אפשרה לראשונה להמונים לנוע בקלות יתרה ברחבי האי הצפוף. כמו כן באותה העת הוקמו באי גורדי השחקים הראשונים, אשר תרמו בסופו של דבר ליצירת קו הרקיע הנודע של מנהטן. הפריחה הכלכלית של אזור מידטאון הובילה בהמשך לכך שכך שבמנהטן היו שני אזורי עסקים מרכזיים - מרכז העסקים של אזור מידטאון והרובע הפיננסי במרכז ההיסטורי של העיר אשר בקצה הדרומי של האי. ההגירה הגדולה של אפרו-אמריקאים מהדרום לניו יורק, ולמנהטן בפרט, הובילה לשינויים מהותיים בשכונת הארלם, אשר נותרה מאז ואילך מרכז חשוב עבור התרבות האפרו-אמריקאית. אל גורדי השחקים הבולטים שהוקמו במהלך שנות השלושים בסגנון הארט דקו (בעיקר בניין האמפייר סטייט ובניין קרייזלר) הצטרפו בהמשך גורדי השחקים המודרניסטיים שהוקמו במהלך הפריחה הכלכלית שחלה לאחר מלחמת העולם השנייה. במהלך תקופה זו הוקם במנהטן גם מטה האו"ם. הפריחה הכלכלית שהחלה לאחר מלחמת העולם השנייה הסתיימה לבסוף עם הדעיכה הכלכלית של שנות השישים והשבעים. הפעילות העיקרית בנמל של העיר ובתעשיות של העיר הופסקה, דבר אשר השפיע רבות על כך שהיו הרבה פחות משלמי מסים בתחום העיר, והובילה בהמשך לעוני ניכר ולכך שמנהטן החלה לצבור מוניטין כעיר פשע אשר מכוסה בגרפיטי. עם זאת, לאורך השנים ההצלחה של התעשייה הפיננסית ותנופת הנדל"ן החדשה הובילו לתהליך ג'נטריפיקציה אינטנסיבי בשכונות של מנהטן. למרות שמגמה זו הובילה בין היתר לירידה בשיעור הפשיעה ולכך שמנהטן הפכה למקום נקי יותר, היא גם הובילה לכך שחלק ניכר מהתושבים המבוגרים יותר של מנהטן נאלצו לעזוב, ולכך שמנהטן הפכה למקום יותר ידידותי ובטוח. כיום אזור הלואר איסט סייד ואזור מסוימים באזור מנהטן עילית הן השכונות היחידות שעדיין לא עברו תהליך ג'נטריפיקציה מהותי במיוחד. מקומיים רבים סבורים שמחירי הנדל"ן במנהטן הם מופקעים, מתוייר יתר המידה, וכי אין לו אופי מובהק כמו ליתר הרבעים של ניו יורק. עם זאת, מנהטן ממשיכה לשמש כמרכז העסקים, מרכז הכוח הפוליטי, ונותרה אחד מהמקומות הדומיננטיים ביותר בניו יורק, אם לא בארצות הברית כולה, והיא מכילה לא מעט מוקדי עניין בולטים שממשיכים למשוך אליה המוני מבקרים מכל רחבי העולם. === מרכזי מידע לתיירים === באזור ה-Uptown (צפונית לרחוב מס' 59)‏ 1 Harlem Visitors & Convention Association‏‏, ‎כתובת: 1 West 125th Street.‏, ☎ ‎212-427-3317. ‏ שעות פעילות: ב'-ו': 10:00 עד 18:00. 2 The Dairy, Central Park Visitor Center‏‏, ‎כתובת: Central Park near 65th St..‏, ☎ ‎212-794-6564. ‏ שעות פעילות: א', ג'-שבת: 11:00 עד 16:00. 3 Bloomingdale's International Visitors Center‏‏, ‎כתובת: Lexington Avenue at 59th Street.‏, ☎ ‎212-705-2098, 212-705-2099. ‏ שעות פעילות: 10:00 עד 20:30. באזור ה-Midtown (בין רחוב מס' 14 לרחוב מס' 58) 4 Times Square Info Center‏‏, ‎כתובת: 1560 Broadway (בין רחוב מס' 46 לרחוב מס' 47). ‏ שעות פעילות: 8:00 עד 20:00. 5 Manhattan Mall Info Booth‏‏, ‎כתובת: כיכר הראלד (מפגש הרחובות רחוב מס' 33 והשדרה ה-6).‏, ☎ ‎212-465-0500. ‏ שעות פעילות: ב', ה', ו': 10:00 עד 08:00, ג', ד', שבת: 10:00 עד 19:00, א': 11:00 עד 18:00. 6 34th Street Partnership‏‏, ‎כתובת: 250 West 34th Street.‏, ☎ ‎212-967-3433. ‏ שעות פעילות: 9:30 עד 18:30. 7 Macy's Visitor Info Center‏‏, ‎כתובת: 151 West 34th Street.‏, ☎ ‎212-695-4400. ‏ שעות פעילות: ב', ה', ו': 10:00 עד 20:30, ג', ד', שבת: 10:00 עד 19:00, א': 11:00 עד 18:00. 8 Fashion BID Visitors Center‏‏, ‎כתובת: 249 West 39th Street.‏, ☎ ‎212-764-9600. ‏ שעות פעילות: ב' עד ו': 9:00 עד 17:00,. 9 Travelers Aid at Times Square‏‏, ‎כתובת: 625 8th Avenue.‏, ☎ ‎212-944-0013. ‏ שעות פעילות: ב'-ו': 8:00 עד 19:00. 10 Grand Central Partnership‏‏, ‎כתובת: 6 East 42nd Street.‏, ☎ ‎212-818-1777. ‏ שעות פעילות: ב'-ו ': 8:30 עד 18:30, שבת, יום א': 9:00 עד 18:00. 11 United Nations Volunteer Info Desk‏‏, ‎כתובת: First Avenue at 46th Street.‏, ☎ ‎212-963-7096. ‏ שעות פעילות: יום ב'-ו': 10:00 עד 14:00. 12 Saks Fifth Avenue‏‏, ‎כתובת: 611 Fifth Avenue at 49th & 50th Streets.‏, ☎ ‎212-940-4141. ‏ שעות פעילות: ב'-שבת: 10:00 עד 06:30, יום ה': 10:00 עד 20:00, א': 12:00 עד 18:00. במרכז העיר (דרומית לרחוב מס' 14) 13 NYU Info Center‏‏, ‎כתובת: 50 West 4th Street at Greene Street.‏, ☎ ‎212-988-4636. ‏ שעות פעילות: ב'-ו': 8:30 עד 20:00. 14 Travelers Aid/Victims Services‏‏, ‎כתובת: 2 Lafayette Street.‏, ☎ ‎212-577-7700. ‏ שעות פעילות: ב'-ו': 9:00 עד 17:00. === אקלים === == מוקדי עניין == במנהטן תוכלו למצוא אינספור אתרים מעניינים. כולל מוזיאונים, פארקים וגורדי שחקים. להלן רק מעט דוגמאות למוקדי העניין שבמנהטן. לרשימה מפורטת יותר כולל כתובות, אתרים ומספרי טלפון תוכלו למצוא במדריכי המשנה העוסקים באזורי הרובע. === מוקדי העניין המרכזיים === אזור מנהטן מוצג באופן תדיר בסרטי קולנוע, סדרות טלוויזיה ובאמצעי תקשורת נוספים, ועל כן מנהטן הפכה לאורך השנים ליעד נודע ומוכר בכל רחבי העולם, ונדמה לעיתים כי כל מי שמבקר במנהטן יעשה מאמץ לבקר לכל הפחות בחלק מהמבנים והמונומטים הנודעים ביותר של מנהטן. לכל שכונה באזור מנהטן יש מוקדי עניין בולטים, ובמקרים מסוימות שכונות שלמות מהוות מוקדי עניין פופולריים בפני עצמן לתיירים. להלן סיכום קצר של המבנים האייקונים הבולטים ביותר באזור מנהטן. החלק ההיסטורי של מנהטן בו נמצא כיום הרובע הפיננסי הוא המקום בו הייתה ממוקמת ההתיישבות הראשונה באזור זה. באזור זה תוכלו לבקר בכמה ממוקדי העניין הבולטים ביותר בעיר. בוול סטריט, אשר הוא המרכזי הפיננסי של העולם שממוקם בלב ליבה של מנהטן התחתית, נמצאים בין היתר הבורסה של ניו יורק והפדרל הול (המיקום בו התקיים טקס החניכה של ג'ורג' וושינגטון לנשיאות ארצות הברית). מצפון לוול סטריט נמצא בניין העירייה. ממזרח לשם נמצא גשר ברוקלין וממערב לשם נמצא בניין וולוורת' (אשר בעבר נחשב לבניין הגבוה ביותר בעולם). מערבה משום נמצאת אנדרטת הזיכרון הלאומית לפיגועי 11 בספטמבר באתר בו היו בעבר ממוקמים מגדלי התאומים. מדרום, באזור הנמל של מנהטן, תוכלו למצוא את פסל החירות ואת אליס איילנד, שם עברו בעבר חלק גדול מהמהגרים שהיגרו לארצות הברית. צפונה משום נמצאות שכונות שמכילות מבנים קצרים המפרידים בין שני מחוזות העסקים העיקריים של מנהטן, ולאחר מכן תוכלו למצוא את אזור מידטאון מנהטן, אשר הוא מרכז סחר אשר פעיל 24 שעות ביממה. בניין האמפייר סטייט הוא הבניין הדומיננטי באזור זה, בעוד שבניין קרייזלר האיקוני נמצא גם הוא בקרבת מקום. בתוך כל המבנים הגבוהים הללו תוכלו למצוא גם את הגראנד סנטרל, אשר הוא הסניף המרכזי של הספרייה הציבורית של ניו יורק, וכמו גם את מרכז רוקפלר. מול נהר האיסט ריבר תוכלו למצוא את מטה האומות המאוחדות, ואילו ממערב באזור התיאטראות נמצא המרכז המתוייר במיוחד טיימס סקוור. === מוזיאונים === ניו יורק מכילה מוזיאונים רבים מסוגים שונים ומגוונים, ומנהטן הוא המקום שבו גם נמצא אחד מהמוזיאונים הגדולים ביותר והמרתקים ביותר בעולם. אם אתם מעוניינים להתמקד בביקור במוזיאונים תוכלו להתחיל באזור המוזיאונים "Museum Mile", אשר נמצא לאורך השדרה החמישית לצד סנטרל פארק אשר באזור אפטאון מנהטן. באזור זה תוכלו למצוא את מוזיאון המטרופוליטן לאמנות, אשר הוא אחד מהמוזיאונים הגדולים והחשובים ביותר בעולם בתחום האמנות. בקרבת מקום, באזור האפר איסט סייד ובאזור של שכונת הארלם נמצא מוזיאון גוגנהיים הנודע, מוזיאון העיצוב הלאומי קופר היואיט, המוזיאון היהודי, מוזיאון העיר ניו יורק, ומוזיאון דל בריו. מעבר לסנטרל פארק באזור אפר וסט סייד תוכלו למצוא את המוזיאון האמריקני להיסטוריה של הטבע, אשר הוא אחד המוזיאונים המדעיים הגדולים ביותר בעולם, וכמו גם את מוזיאון האמנות העממית האמריקני. בקצה הצפוני של מנהטן נמצא המבנה "The Cloisters", אשר הוא אגף מורחב של מוזיאון המטרופוליטן לאמנות אשר מתמקדת במוצגים מתקופת ימי הביניים. באזור מידטאון מנהטן תוכלו למצוא את המוזיאון לאמנות מודרנית (MoMA), אשר מכיל את אחד האוספים הפופולריים ביותר בעולם בתחום האמנות המודרנית. בסמוך תוכלו למצוא את המוזיאון "Paley Center for Media" אשר מוקדש לתחום הטלוויזיה והרדיו. מקום הולדתו של הנשיא לשעבר תיאודור רוזוולט נמצא דרומה משום באזור פלטאיירון, בעוד מוזיאון הים-האוויר-והחלל של אינטרפיד ממוקם לגדות נהר ההדסון בקרבת רובע התיאטראות. אזור מנהטן התחתית מכיל מספר מוזיאונים קטנים. ברובע הפיננסי תוכלו למצוא את המונומנט הלאומי של הקבורה האפריקאית, המוזיאון האמריקני לפיננסים, המוזיאון למורשת יהודית, מוזיאון האינדיאנים הלאומי, והמוזיאון הימי של סאות’ סטרייט. מצפון לאזור צ'יינה טאון תוכלו למצוא את מוזיאון הסינים האמריקני, ובחלק המזרחי של אזור הלואר איסט סייד תוכלו למצוא את מוזיאון הטינמנט של אזור לואר איסט סייד, את המוזיאון של רחוב אלדריג', ואת המוזיאון החדש. == פעילויות == אחת הפעילויות הבולטות ביותר בקרב התיירים שמבקרים במנהטן היא ללא ספק טיולי הליכה. ישנם דברים מעניינים רבים במיוחד לראות ולחוות ברחבי מנהטן ולכן מומלץ להקדיש לא מעט זמן להליכה ברחבי מנהטן. טיולי הליכה פופולריים יכולים לכלול לדוגמה טיול הליכה בסנטרל פארק, טיול הליכה באזור גריניץ' וילג' לאורך שורות העצים, טיול הליכה באזור ה"High Line", טיול הליכה במורד השדרה החמישית, טיול הליכה באזור צ'יינה טאון, ו/או טיול הליכה בלב ההמולה של אזור טיימס סקוור. === פארקים וגנים === כמובן ששום ביקור במנהטן לא יהיה שלם בלי ביקור בסנטרל פארק, הפארק הגדול והנודע ביותר באזור מנהטן. מומלץ לבקר בסנטרל פארק ביום שטוף שמש ולהצטרף למקומיים הרבים ולמבקרים הרבה האחרים שהגיעו לפארק על מנת להירגע בספסלי הפארק, לרכב על אופניים, להביט בברווזים ששוחים בבריכות, לשוט באגם, לבקר בגן החיות הקטן של סנטרל פארק, להשתזף מעט באזור ה-Sheep Meadow, להחליק על הקרח בזירת ההחלקה על הקרח "Wollman Rink", ו/או לצפות בהופעה חיה, קונצרט או משחק ספורט. אף על פי כן, חשוב לציין כי סנטרל פארק איננו האזור הירוק היחיד שתוכלו למצוא במנהטן. באזור אפטאון מנהטן נמצא הפארק "Fort Tryon" אשר מכיל את אחת מנקודות התצפית המוצלחות ביותר על האי, וכמו גם את מוזיאון קלויסטרס, אשר הוא אגף של מוזיאון המטרופוליטן לאמנות. בקרבת מקום, בקצה הצפוני של מנהטן, נמצא פארק אינווד, אשר הוא היער האחרון במנהטן שנותר כפי שהיא מאז ומתמיד. בפארק אינווד התגלו לאורך השנים ראשי חץ רבים ופריטים שונים שהשתייכו לאוכלוסייה האינדיאנית שחיה במקור באזור מנהטן. לא רחוק צפונה, לאורך נהר ההדסון, נמצא פארק ריוורסייד אשר הוא פארק ארוך המשתרע מרחוב 59 כל הדרך עד לרחוב 155 – מומלץ לערוך בפארק ריוורסייד פיקניק שכן מהמיקום הזה תוכלו להביט על נהר ההדסון וניו ג'רזי הממוקמת בגדה שממול. בפארק קארל שורץ אשר באזור אפר איסט סייד נמצאת אחוזת גרייסי, אשר היא מקום המגורים הרשמי של ראש עיריית ניו יורק. מהפארק תוכלו להביט ב-"Hell Gate" ובנהר האיסט ריבר. זהו פארק שקט במיוחד בהשוואה לפארקים האחרים בניו יורק. בהמולה של אזור המידטאון תוכלו למצוא פארקים מקבלים מעט יותר קטנים אותם פוקדים לא מעט אנשים גם כן. באזור זה תוכלו למצוא את אחד ממרכזי חיי החברה של ניו יורק, כגון פארק בראיינט אשר הוא פארק קטן ומקסים שממוקם מאחורי הספרייה הציבורית של ניו יורק, עבר שיפוצים גדולים בסוף שנות ה-80 של המאה ה-20, אשר גרמו לכך שהוא הפך הרבה יותר פופולרי. במהלך לילות הקיץ מוקרנים בפארק סרטי קולנוע בחינם – פעילות פופולרית למדיי בקרב המקומיים. מדרום למרכזי הקניות של אזור מידטאון בפלאטאיירון נמצא היוניון סקוור, אשר הוא מרכז חיי חברה צפוף שנערכות בו לעיתים מחאות פוליטיות. המדיסון סקוור פארק (Madison Square Park) הוא פארק פורה ומקסים בלב החלק ההומה של העיר, אשר כולל עצים ושיחים יפים אשר נמצאים בשיא הפריחה בעונת האביב ומניתן להשקיף ממנו על המבנים המעניינים של אזור פלאטירון, בניין המטרופוליטן לייף ובניין האמפייר סטייט. בחלק המערבי של אזור המידטאון נמצא פארק נהר ההדסון, שהטיילת שעוברת בו, שעדיין נמצאת בבנייה, עוברת לאורך נהר ההדסון מרחוב 59 ועד לקצה הדרומי של מנהטן. בקרבת מקום, באזור צ'לסי, נמצא הפארק החדש של היי ליין (High Line Park), אשר נבנה על גבי מסילת ברזל ישנה שממוקמת במרחק של כ-30 מטרים מעל לכביש. באזור מנהטן התחתית תוכלו למצוא פארקים מוצלחים כמו פארק וושינגטון סקוור בגריניץ' וילג', פארק טומפקינס סקוור באיסט וילג', ופארק קולומבוס בצ'יינה טאון אשר הם מרחבים קוסמופוליטיים מצוינים אשר משמשים כמרכז לחיי החברה של השכונה. ברובע הפיננסי נמצא פארק הסיטי הול, אשר ממוקם בכיכר קטן אך עדיין מוצלח למדיי אשר הוא מקום מצוין לנוח בו מעט לאחר הליכה לאורך גשר ברוקלין. בקצה הדרומי של מנהטן נמצא פארק באטרי (Battery Park) אשר פופולרי משום שניתן להשקיף ממנו על נמל ניו יורק, אליס איילנד, ופסל החירות. המעבורות לפסל החירות וסטטן איילנד יוצאים מפארק באטרי. === אירועי ספורט === מדיסון סקוור גארדן, הממוקם מעל לתחנת פנסילבניה שבמרכז העיר (המכונה גם "פן סטיישן"), הוא היכל הספורט המרכזי של מנהטן, אשר בו נערכות בין היתר גם ההופעות המוזיקליות הגדולות ביותר במנהטן, כנסים רבים וכמובן אירועי ספורט חשובים רבים, בהם המשחקים של קבוצת ההוקי המקומית ניו יורק ריינג'רס (ליגת ה-NHL), והמשחקים של קבוצת הכדורסל המקומית ניו יורק ניקס (ליגת ה-NBA), והמשחקים של קבוצת כדורסל הנשים המקומית ניו יורק ליברטי (ליגת ה-WNBA). במדיסון סקוור גארדן נערכים מדי שנה גם שני טורנירים מרכזיים של כדורסל, וטורניר הכדורגל הגדול ביותר בחלק המזרחי של ארצות הברית. אם אתם סבורים שכרטיסים למדיסון סקוור גארדן הם יקרים מדי עבורכם, תוכלו כאפשרות חלופית לצפות במשחקי ספורט של שחקנים חובבים במקומות שונים ברחבי מנהטן – אחד מהמקומות הבולטים ביותר הוא "Pier 40" אשר ממוקם בקרבת נהר ההדסון ובסוף רחוב יוסטון, ואשר בו ישנם בין היתר מגרשי בייסבול, כדורגל, ורוגבי. ב-Pier 40 תוכלו לצפות במשחקים, ואולי אפילו להצטרף למשחקים מסוימים. מיקום מוצלח נוסף הם West 4th Street Courts אשר בגריניץ' וילג', אשר ידוע בשל משקי ה-Pick-up הרבים שמתקיימים בו של כדורסל רחוב (משחקים שמתקיימים באופן ספונטני על ידי קבוצת אנשים אקראיים או עם חברים, ללא שופטים, כאשר השחקנים מחליטים על כללי המשחק). === אמנויות הבמה === ברודוויי נודעת במיוחד בעבור ההופעות האיכותיות הרבות שמוצגות בה, ובעיקר בעבור מחזות הזמר שמוצגות בה. מומלץ להיכנס לאתר האינטרנט של חברת TKTS ולבדוק אם תוכלו למצוא שם כרטיסים מוזלים לאחת מההופעות שמתקיימות באותו לילה. לעיתים רבות תוכלו למצוא שם כרטיסים בהנחה של עד 50 אחוזים. לחלופין תוכלו לבדוק גם אם יש כרטיסים מוזלים באתרים BroadwayBox.com או NYTix.com, בהם נוטים לפרסם את כל ההנחות האחרונות להופעות בברודוויי. ל- TKTS יש שני משרדים במנהטן - אחד בטיימס סקוור אשר מולו יש ברוב השעות תורים, ומשרד נוסף באזור נמל סאות׳ סטריט, בקרבת גשר בורקלין, אשר הגישה אליו הרבה יותר מהירה (לפעמים דקות ספורות). שימו לב כי שמרד של החברה בסאות׳ סטריט מקבלים רק מזומנים. מומלץ להגיע לשם בשעות הפתיחה על מנת שתקבלו את המושבים הטובים ביותר. ניתן לרכוש גם כרטיסים לרוב ההופעות בברודוויי בברודוויי, ובמרכז המבקרים שבטיימס סקוור. באופן כללי ישנם שלושה סוגים שונים של מופעי תיאטרון - ההצגות של ברודוויי, ההצגות של אוף-ברודוויי או ההצגות של אוף-אוף-ברודוויי. המונח ״ברודוויי״ מתייחס לכל ההופעות שמתקיימות ליד טיימס סקוור, בדרך כלל בסמוך למתחם בתי הקולנוע, כאשר האולמות הללו מכילים לרוב בסביבות 500 מקומות ישיבה או יותר. באולמות הללו מוצגים בין היתר מחזות הזמר הגדולים ביותר בעיר והיצירות הדרמטיות המוכרות ביותר, אשר הם גם המחזות הפופולריות ביותר בקרב המבקרים. כרטיסים להופעות בברודוויי יכולים להגיע ל-130 דולרים למושב, אם כי כאמור ניתן להשיג כרטיסים עם הנחות מהותיות. המונח אוף-ברודוויי (Off-Broadway) מתייחס להופעות קטנות יותר (פחות מ-500 מושבים) אשר בדרך כלל יהיו יותר רציניות ויפנו לקהל יותר אינטלקטואלי. חלק מהתיאטראות הללו ממוקמים סביב טיימס סקוור בנוסף למיקומים שונים ברחבי מנהטן. כרטיסים להופעות של אוף-ברודוויי נוטים לנוע בין 25 ל-50 דולרים. המונח אוף-אוף-ברודוויי (Off-Off-Broadway) מתייחס להופעות שמוצגות בפני קהל קטן אף יותר (פחות מ -100 מושבים) כאשר צוות השחקנים לא מרוויח כסף רב בהצגות הללו. על אף שההצגות של אוף-אוף-ברודוויי יכולות להיות זולות במיוחד לעיתים קרובות הן יכולות להיות מוצלחות במיוחד. תיאטראות שנמצאות מחוץ לברודוויי שמומלץ גם כן לבדוק כוללות בין היתר את התיאטרון של חברת Rising Sun Performance Company והתיאטרון ״The People's Improv Theater״. מומלץ להציץ באתרי האינטרנט Broadway.com ו- Newyorkcitytheatre.com אשר מכילים גם מידע רב, וכמו גם כמה סרטונים ותמונות אודות ההצגות האחרונות בברודוויי. באתר Theatermania יש גם הנחות רבות עבור ההצגות הגדולות יותר, ויש גם מידע על המתרחש בסצנת האוסף-אוף ברודוויי. באתר האינטרנט NYTix.com תוכלו גם למצוא הנחות, אך עבור חלק מהמופעים הפופולריים יותר בברודוויי לרוב לא תוכלו למצוא הנחות. מומלץ לבדוק את האתר על מנת לברר כיצד להשיג כרטיסים של הרגע האחרון. אם אתם מבקרים בברודוויי בקיץ, נסו להשיג כרטיסים ל"שקספיר בפארק". בהצגה משתתפים לעיתים רבות כוכבי בימה ומסך גדולים. על מנת לקבל כרטיסים למחזה הקפידו להגיע לאחד הקופות מוקדם ככל הניתן - במיוחד לקופות שבפארק. אפשרות פופולריות נוספות כוללות רכישת כרטיסים לטקס פרסי הטוני אשר הוא טקס הענקת הפרסים הגדול ביותר בברודוויי. הכרטיסים לטקס פרסי הטוני אינם זולים, אך אם סצנת התיאטרון מעניינת אתכם במיוחד, זו עשויה להיות ללא ספק חוויה מעניינת עבורכם. טקס פרסי הטוני נערכים מדי שנה בליל יום א' הראשון או השני של חודש יוני. מומלץ לבדוק את אתר האינטרנט של טקס פרסי הטוני על מנת לראות את הפרטים העדכניים ביותר אודות הטקס הבא. חלק ממרכזי המוזיקה והריקודים הבולטים ביותר במנהטן כוללים את אולם הקונצרטים קרנגי הול (Carnegie Hall) - שנחשב לאחד מאולמות הקונצרטים הידועים והחשובים בעולם - וממוקם ברובע התיאטראות, אולם המוזיקה רדיו סיטי - בו נערכות הופעות בהשתתפות להקת הרקדניות שמכונות ה"רוקטס" - וממוקם במרכז רוקפלר שבמרכז העיר, ותיאטרון ג'ויס - אשר נחשב לאחד מאולמות מופעי הריקודים הבולטים בארצות הברית - אשר ממקום באזור צ'לסי, ומרכז לינקולן לאמנויות הבימה - הנחשב למרכז המוזיקה הקאמרית של ניו יורק - הממוקם בשכונת אפר ווסט סייד, בניין המטרופוליטן אופרה (שמכונה גם בקיצור "המט") - אשר נחשב לאחד מאולמות האופרה הגדולים והאיכותיים בעולם, הניו יורק סיטי בלט, והתזמורת הפילהרמונית של ניו יורק - כולם נחשבים למוסדות מהיוקרתיים ביותר בעולם אשר מתמחה כל אחד בתחום אמנות שונה. מרכז לינקולן לאמנויות הבימה מארח גם קונצרטים של ג'אז ב"מועדון הקוקה קולה של דיזי'ס" (Dizzy's Club Coca-Cola). חובבי מוזיקת הג'אז חייבים גם לבדוק את מועדון הג'אז וילג' ונגארד אשר בגריניץ' וילג' שנחשב לאחד ממועדוני הג'אז הוותיקים בארצות הברית, ואת מועדון הג'אז "Birdland" אשר ממקום במחוז התיאטראות. אולם "אפולו" האגדי שבשכונת הארלם נותר המיקום הפופולרי ביותר בארצות הברית עבור שחקנים אפרו-אמריקאים. ישנם גם הרבה מאוד אולמות קונצרטים, ברים ומועדונים ברחבי מנהטן ולא מעט מופעים ייחודיים נערכים בכל לילה לאורך כל ימות השבוע. === קולנוע === מנהטן מכילה מגוון עצום של אולמות קולנוע, החלה מה-Cineplexes הגדולים בהם נערכים לעיתים הקרנות הבכורה של סרטי מיינסטרים אמריקנים פופולריים רבים (במיוחד במהלך הסתיו) וכמו גם אולמות קולנוע קטנים יותר בהם מוקרנים סרטים עצמאים. צפייה בסרטי קולנוע במנהטן היא פופולרית למדיי, ואפילו צפייה בסרטים מעט פחות נודעים בשעות מוזרות של היום עדיין יכולים לעיתים רבות להיות פופולריים במיוחד במנהטן. מומלץ בשל כך להקפיד לרכוש את הכרטיסים מבעוד מועד. בהקרנות בכורה רבות שמתקיימות בניו יורק תוכלו לשוחח מעט אפילו עם במאי הסרט או צוות השחקנים לאחר הקרנת הסרט. לפעמים אפילו יתקיימו דיונים מול פאנל לאחר הקרנת סרטים עצמאיים. מומלץ לברר מראש עבור איזה סרטים האפשרות הזו קיימת. מבין אולמות הקולנוע המסחריים הגדולים במנהטן נמצא אולם הקולנוע "AMC Empire" הענק (במפגש הרחובות שבין רחוב מס’ 42 והשדרה השמינית), אולם הקולנוע "Ziegfeld Theater" שרחוב מס’ 54, בין השדרה השישית לשדרה השביעית, ואולם הקולנוע "Regal Union Square" אשר שבין רחוב ברודוויי ורחוב מס’ 13. בנוסף לכך, חלק מאולמות הקולנוע המעניינים ביותר בניו יורק כוללים את אולמות הקולנוע של אזור גריניץ' וילג', סוהו, והאיסט וילג' בהן מוקרנים סרטים עצמאים רבים וכמו גם סרטים זרים רבים, כאשר רבים מאותם הסרטים מוקרנים רק בניו יורק – אולמות אלו כוללים בין היתר את אולם הקולנוע IFC Center, אולם הקולנוע Quad Cinema, אולם הקולנוע Angelika Film Center, אולם הקולנוע סינמה וילג', ואולם הקולנוע Anthology Film Archives. בנוסף, ב-MoMa אשר באזור מידטאון מוקרנים גם סרטים רבים (ובהשוואה לבתי קולנוע אחרים בניו יורק, המחירים של הכרטיסים לסרטי קולנוע ב-MoMA הם זולים במיוחד). תוכלו גם לצפות בסרטים ב-Film Society at Lincoln Center אשר באזור האפר וסט סייד. בנוסף, מדי שנה נערכים גם פסטיבלי סרטים בולטים מרובים במנהטן. פסטיבל הקולנוע שכנראה הוא היוקרתי ביותר הוא "פסטיבל הסרטים של ניו יורק" (New York Film Festival) אשר נערך במרכז לינקולן בתחילת אוקטובר, ומוקרנים בו מגוון רחב של סרטים עצמאיים וסרטים זרים. בנוסף לכך, "פסטיבל הסרטים של טרייבקה" (Tribeca Film Festival), אותו יזם בתחילה השחקן רוברט דה נירו, מתקיים במהלך חודש מאי והוא הפך עם השנים לאירוע מרכזי עבור יוצרי הקולנוע של ניו יורק. === טלוויזיה === המשרדים הראשיים של חלק גדול מרשתות הטלוויזיה האמריקניות הגדולות ביותר נמצא באזור מידטאון מנהטן, שם יש להם גם אולפנים בהם מוקלטות חלק מתוכניות הטלוויזיה שהן מפיקות. להלן פירוט של חלק מהאולפנים הפופולריים ביותר. הכרטיסים להקלטות של תוכניות הטלוויזיה בדרך כלל ניתנים בחינם, אך כדאי לקחת בחשבון שהביקוש לאותם הכרטיסים גבוה מאוד. אם ישנה תוכנית מסוימת שאתם במיוחד רוצים לשבת בקהל שלה בעת הצילומים שלה, ההימור הטוב ביותר שלכם יהיה ללכת מבעוד מועד לאתר האינטרנט של התוכנית על מנת למצוא מידע המיועד לאנשים שמעוניינים לצפות בצילומים של התוכנית. אולפני NBC - ממוקמים בבניין GE אשר במרכז רוקפלר. באולפנים אלו מוקלטת התוכנית הקומית הפופולרית "סאטרדיי נייט לייב" משנת 1975 ואילך, הטונייט שואו בהנחיית ג'ימי פאלון, ותוכנית הבוקר "Today" אשר מופקת מדי יום באולפן שניתן לצפות בו מהרחוב. ניתן לקחת חלק בסיורים מודרכים שנערכים במתקנים. תיאטרון אד סאליבן – ממוקם ברחוב ברודוויי 1697 (צפונית לכיכר טיימס) ונקרא על שם המארח אד סאליבן שאירח בו תוכנית אירוח פופולרית במיוחד בה בין היתר להקת הביטלס ערכה את הופעת הבכורה האמריקאית הראשונה שלהם בטלוויזיה במהלך שנת 1964, ואשר בה גם מייקל ג’קסון החל את הקריירה שלו כאשר הופיע בתוכנית יחד עם אחיו בהרכב חמישיית הג’קסונים. באולפן זה מצלמים גם את תוכנית האירוח של CBS ‏"Late Show" אשר הייתה בעבר בהנחיית הקומיקאי דייוויד לטרמן, בעוד שכיום התוכנית היא בהנחיית סטיבן קולברט. לינקולן סקוור – באופן מצולמים תוכניות המופקות עבור ABC-TV, כגון התוכנית עם הפאנל הנשי "The View", התוכנית "מי רוצה להיות מיליונר". והתוכנית "Live with Kelly and Ryan". ‏WABC מצלמים את מהדורת החדשות שלהם בבניין זה באולפן אשר ניתן לצפות בו מהרחוב. אולפני טיימס סקוור – ממוקם במפגש הרחובות של רחוב ברודוויי ורחוב מס’ 44. באולפן זה מצולמים בין היתר תוכנית הבוקר של ABC ‏"Good Morning America", אשר מצולמת באולפנים שנמצאים מול הרחוב כאשר הצופים יכולים להביט מבעד לחלונות הגדולים על התוכנית מבחוץ. אולפני קומדיה סנטרל – באולפנים שממוקמים בשדרה ה-11 ממערב לכיכר טיימס, מצולמת בין היתר תוכנית האירוח הקומית-סאטירית הפופולרית "הדיילי שואו". === אירועים ופסטיבלים שנתיים === מנהטן מארחת לאורך השנה תהלוכות שונות, פסטיבלי רחוב, תחרויות, התכנסויות חג, וכנסים שונים. להלן חלק מהאירועים הגדול והנודעים ביותר שנערכים במנהטן מדי שנה. מידע אודות פסטיבלים מקומיים קטנים יותר תוכלו למצוא במדריכים העוסקים בשכונות ספציפיות במנהטן. חגיגות ראש השנה האזרחית בכיכר טיימס (Times Square Ball) - מדי שנה נערכות בכיכר טיימס חגיגות הסילבסטר הנודעות ביותר בעולם אשר בהם צופים בטלוויזיה בסביבות מיליון צופים אשר רואים את כדור השנה החדשה, אשר מוצג על בניין הטיימס סקוור 1, יורד אל החוגגים בחצות בחגיגות אשר בהם נוכחים סלבריטאים רבים ועם המון קונפטי. חגיגות ראש השנה הסינית (Chinese New Year) - פסטיבל ענק וצבעוני הנערך מדי שנה באזור הצ'יינה טאון של מנהטן בסוף ינואר או בתחילת פברואר. האירוע המרכזי בחגיגות הוא מצעד עם בו לוקחים חלק תזמורות צועדות, אקרובטים, ובובות מרקדות של אריות ודרקונים. מופע הכלבים של וסטמיניסטר (The Westminster Dog Show) - נערך בפברואר מדי שנה במדיסון סקוור גארדן. מצעד יום פטריק הקדוש (St. Patrick's Day Parade) - מצעד יום פטריק הקדוש הגדול ביותר בעולם (את המצעד פוקדים בדרך כלל בסביבות שני מיליון אנשים!) אשר נערך לאורך השדרה החמישית - מרחוב מס' 44 ועד לרחוב מס' 86. המצעד נערך בין שעות 11 בבוקר עד 2:30 אחר הצהריים. לאחר המצעד חגיגות יום פטריק הקדוש ממשיכות עד שעות הלילה המאוחרות בפאבים העירוניים. מצד חג הפסחא (Easter Parade) - מצעד לא פורמלי של משפחות וזוגות, אשר לעיתים רבות לובשים כובעי חג פסחא בעודם מטיילים לאורך השדרה החמישית. מצעד ההצדעה לישראל (Celebrate Israel Parade) - בכל יום ראשון הראשון בחודש יוני נערכות במנהטן חגיגות של התרבות הישראלית, כאשר בתי ספר יהודים רבים ובתי כנסת מקומיים שונים משתתפים במצעד לאורך השדרה החמישית באזור האפר איסט סייד, בהמשך נערך מופע מוזיקלי בסנטרל הפארק, בעוד שספקים מקומיים שונים מגישים מאכלים מהמטבח היהודי בדוכני מזון שונים. שבוע הגאווה (Pride Week) - אירוע הנערך מדי שנה בסוף יוני ואשר כולל עצרת, מופעי מוזיקליים, פסטיבל רחוב, ואת אחד ממצעדי הגאווה הגדולים בעולם. המצעד מתחיל באזור מידטאון וממשיך לאורך השדרה החמישית עד לאזור גריניץ' וילג'. חגיגות יום העצמאות האמריקני (Independence Day) - במהלך יום העצמאות האמריקני נערכים במנהטן מופעי מוזיקה רבים, מסיבות רבות, ומופע זיקוקים מעל הנהר (המיקום משתנה מדי שנה - או בנהר האיסט ריבר או בנהר ההדסון) אשר הוא אחד ממופעי הזיקוקים הגדולים בארצות הברית. מצעד יום קולומבוס (Columbus Day Parade) - מתרחש מדי שנה בשדרה החמישית ביום שני השני של חודש אוקטובר. את המצעד פוקדים מדי שנה בסביבות מיליון צופים. כנס קומיק-קון ניו יורק (New York Comic Con) - נערך מדי שנה באמצע אוקטובר. זהו אחד מהכנסים הגדולים ביותר מסוגו בארצות הברית, אשר אותו פוקדים מדי שנה בסביבות 100,000 משתתפים. הכנס נערך במרכז הכנסים יעקב ליעבץ אשר נמצא בצדו המערבי של מנהטן התחתית. מצעד כפר ליל כל הקדושים (New York's Village Halloween Parade) - מדי שנה בערב ליל כל הקדושים (31 באוקטובר) נערך מצעד רחוב אשר אותו פוקדים בסביבות שני מיליון אנשים ו-50,000 משתתפים מחופשים. המצעד נערך לאורך השדרה השישית, בין רחוב ספרינג ורחוב מס' 21. כל אחד מוזמן לקחת חלק במצעד בתחפושת - מי שרוצה לעשות זאת צריך להגיע מבעוד מועד לנקודת ההתחלה של המצעד באזור סוהו במפגש של רחוב ספרינג והשדרה השישית. מצעד חג ההודיה של מייסיס (Macy's Thanksgiving Day Parade) - אחד מהמצעדים המפורסמים ביותר בעולם אשר נערך מדי שנה במהלך שעות הבוקר של חג ההודיה. המצעד נערך לאורך החלק המערבי של סנטרל פארק דרך אזור המידטאון ומשודר בטלוויזיה האמריקנית ברחבי המדינה. את המצעד נוהגים לפקוד מיליוני צופים מדי שנה. עץ חג המולד במרכז רוקפלר (Rockefeller Center Christmas Tree) - תחילת עונת חג המולד במנהטן מצוינת עם ההדלקה המסורתית של הנורות על עץ חג המולד ברוקפלר סנטר - אירוע אשר משודר בטלוויזיה האמריקנית ובו משתתפים ידוענים רבים. התאורה על העץ ממשיכה להאיר עד ה-6 בינואר. שבוע האופנה (Fashion Week) - תצוגת אופנה המתקיימת פעמיים בשנה ואשר היא אחת מאירועי האופנה המובילים בעולם. תצוגת האביב מתקיימת בשבוע השני של פברואר, בעוד שתצוגת הסתיו מתקיימת בתחילת ספטמבר. בשנים האחרונות האירוע המרכזי נערך בלינקולן סנטר ופתוח למוזמנים בלבד. == קניות == ניו יורק נחשבת לבירת האופנה של ארצות הברית, והיא מהווה יעד מרכזי לשופינג עבור מבקרים רבים שמגיעים לעיר מרחבי העולם. העיר מכילה מגוון עצום של חנויות כלבו, חנויות בוטיק, וחנויות מיוחדות שונות. בחלק גדול מהשכונות של מנהטן תוכלו למצוא אפשרויות שופינג מוצלחות יותר מאשר ברוב הערים האמריקאיות אחרות, והן הפכו עם השנים נודעות במיוחד כיעדים פופולריים לשופינג. כמעט כל מה שתרצו לקנות תוכלו למצוא במנהטן. אזור המידטאון הוא כמובן מרכז השופינג העיקרי של מנהטן. אזור השופינג המרכזי נמצא לאורך השדרה החמישית בו ישנן חנויות דגל רבות (Bergdorf Goodman, Saks Fifth Avenue, Cartier, Tiffany's, Lord and Taylor, Niketown, NBA Store, Versace, Gucci, Armani Exchange, FAO Schwarz, וכו') ונוהגים לפקוד את אותן החנויות כמויות גדולות במיוחד של קונים ותיירים. בקרבת מקום נמצאת מרכזי הקניות הענקי בלומינגדייל, בעוד שבמחוז התיאטראות תוכלו למצוא את "חנות הכלבו הגדולה ביותר בעולם" - חנות הדגל של מייסי. בלב אזור האפר איסט סייד האמיד נמצאת שדרת מדיסון אשר מהווה את המרכז של אופנת העילית של ניו יורק, ומכילה כמות גדולה של חנויות קטנות המוכרות בגדים יקרים להפליא, אביזרי אופנה, וכלי בית שמיועדים בראש ובראשונה לאנשים אמידים שיכולים להרשות לעצמם לא להביט בתגי המחיר. גם אם הפריטים שנמכרים שם נמצאים מחוץ לטווח המחירים שלכם, מומלץ עדיין לבקר במקומות הללו. במורד אזור מנהטן התחתית נמצא רחוב קאנאל (Canal Street) ממזרח לרחוב ברודוויי ובקרבת צ'יינה טאו אשר מהווה יעד פופולרי במיוחד לאנשים שמחפשים מציאות ולאנשים שמעוניינים לרכוש מותגים מזויפים של בגדים ואביזרים מתקדמים שונים. אם אתם מעוניינים להרשים חברים כאשר תחזרו למדינת המוצא ותציגו בפניהם תיק של לואי ויטון מזויף אותו רכשתם בעבור 30 דולרים בלבד, זהו המקום לבצע בו רכישות מסוג זה. מומלץ גם לבדוק את החנויות שנמצאות לאורך רחוב Mott. בקרבת מקום נמצא אזור NoLiTa שמכיל חנויות בוטיק מעניינים בבניינים רעועים אך מקסימים. ממערב לברודוויי נמצאת שכונת סוהו, אשר בעבר הייתה פופולרית במיוחד בקרב אמנים רבים, וכיום מהווה אזור שופינג מרכזי במנהטן - במיוחד בסופי השבוע. כדאי לקחת בחשבון אם זאת שמרבית חנויות הבוטיק הוחלפו בחנויות יוקרה של רשתות גדולות. במנהטן ישנם גם אינספור חנויות תקליטים. בחלק מאותן החנויות תוכלו למצוא תקליטי ויניל מוצלחים רבים. תוכלו למצוא לא מעט מהמזכרות האיקונית של ניו יורק ברוב אתרי התיירות, בעיקר בדוכנים הממוקמים בחוץ. עם זאת, בדרך כלל יהיה הרבה יותר זול (תקבלו הנחות של עד 50 אחוזים) אם תרכשו את המזכרות בחנויות בצ'יינה טאון, אשר בקרבת רחוב קאנאל. == אוכל == ברחבי מנהטן תוכלו למצוא כמעט כל סוג של מאכל מכמעט כל המטבחים ברחבי העולם. ישנם אינספור מסעדות, מעדניות (delis), חנויות מכולת, ורוכלי רחוב ברחבי מנהטן, וסביר להניח שתוכלו למצוא ארוחות מוצלחות במיוחד בטווח מחירים גדול בכל אזור ברחבי מנהטן. אפילו במנהטן, בה דמי השכירות הן גבוהים במיוחד ואשר נודעת בשל המסעדות היקרות הרבות שבה, ישנם מקומות רבים בהם תוכלו למצוא ארוחות מוצלחות וזולות - רק צריך לדעת איפה לחפש אותם. === דוכני מזון === במנהטן ישנם דוכני מזון מוצלחים רבים ברחובות העיר - הן מדוכני הנקניקיות (Hot dog) שניתן למצוא בפינות רחוב רבות והן דוכני מזון שמספקים מאכלים/ארוחות מעט יותר מורכבים מבחינה קולינרית. מומלץ להיות מעט יותר זהירים כאשר מדובר בדוכני מזון שנמצאים בקרבת האטרקציות התיירותיות המרכזיות - דוכני המזון בטיימס סקוור ובסביבת טיימס סקוור לא תמיד נוהגים לציין בפני הקונים את המחיר האמיתי של הפריטים שאותם הם מוכרים, ולעיתים הם צפויים לחייב את הלקוחות לשלם מחיר גבוה בהרבה מהמחיר אותו ישלמו הלקוחות בדוכני המזון שנמצאים לא רחוק משם. משום כך, לעיתים, אם תלכו מספר רחובות משם לעיתים קרובות תוכלו למצוא דוכני מזון שמוכרים אוכל זול יותר. רוב דוכני המזון פועלים בין בין השעות 11:00 עד השעה 15:00 (או לכל המאוחר עד השעה 18:00 בערב) ולרוב הם סוגרים ונעלמים לאחר רדת החשיכה. ארוחה בדוכן מזון מסוג זה עולה בדרך כלל בין שני דולרים עד 8 דולרים. בשעות הבוקר, בסביבות שש עד עשר לפנות בוקר, תוכלו גם למצוא ברחובות לא מעט דוכני קפה שמוכרים קפה, קרואסונים, בייגלים, מאפים, ובאופן כללי הם נחשבים למיקום מוצלח למדיי לרכוש בו ארוחת בוקר זולה - קפה קטן ובייגל תמורת דולר אחד. מ -10 בבוקר עד 7 בערב, דוכני מזון רבים מוכרים ארוחות צהריים וערב, כולל נקניקיות, המבורגרים, גירוס ואוכל חלאל כמו קבאב עוף. וושינגטון סקוור פארק, יוניון סקוור, ומדיסון סקוור פארק מילים לעיתים רבות לא מעט טנדרים עם דוכני מזון. === ירידי רחוב === לאורך השנה ישנם פסטיבלי רחוב רבים אשר מתמקדים בתרבות האוכל, כאשר הבולטים ביותר כולל את ה"Big Apple Barbecue Block Party" במדיסון סקוור פארק, חגיגת יום הבסטיליה שמתרחשת בסוף השבוע שלאחר ה-14 ביולי ברחוב מס' 60 בין השדרה החמישית ושדרת לקסינגטון, פסטיבל הטעמים של צ'יינה טאון (The Taste of Chinatown), ופסטיבל האוכל הבין-לאומי של השדרה התשיעית, המתקיים מדי שנה בסוף השבוע הראשון אחרי יום האם. מומלץ להיזהר בפסטיבלי המזון מספקי מזון שמרוויחים את עיקר הכסף מפסטיבלי הרחוב, משום שלרוב המזון אותו הם מוכרים הוא לא ברמה גבוהה, ובמקום זאת מומלץ לבחור בדוכני מזון אשר מפעילים גם דוכנים קבועים באזור. תוכלו תמיד לשאול את האנשים בפסטיבלי המזון איפה דוכן הקבע שלהם נמצא, ואם אין להם תשובה ברורה מומלץ לנהוג ביתר זהירות. === מזללות בהם ניתן לשבת או בהם לוקחים טייקאווי === ישנן פיצריות אשר מוכרות משולשי פיצה נפרדים (Pizza-by-the-slice) בכל רחבי מנהטן, והאיכות של הפיצה יכולה להשתנות באופן מהותי ממקום למקום, אך בדרך כלל הם מוכרים מזון מהיר ברמה סבירה ובמחיר זול. ארוחה יקרה יותר אשר טיפוסית למדיי לאזור ניו יורק הוא כריך מעדנייה (deli sandwich), אותו ניתן לרכוש במעדניות הרבות שנמצאות ברחבי מנהטן. בצ'יינה טאון ובשכונות נוספות תוכלו גם למצוא לא מעט מקומות המתמחים במטבח הסיני, באזור קוריאה טאון תוכלו למצוא לא מעט מסעדות מוצלחות המתמחות במטבח הקוריאני (אך הן לא בהכרח זולות), באזור וושינגטון הייטס ישנם לא מעט מסעדות המתמחות במטבח הדומיניקני, באיסט וילג' יש ללא מעט מסעדות המתמחות במטבח היפני, ואזור של שכונת מוריי היל, הידוע כיום בשם "קארי היל", ידוע כמקום בו ניתן למצוא מסעדות רבות המתמחות במטבח ההודי. מסעדות המתמחות במטבח האיטלקי ניתן למצוא כיום כמעט בכל שכונה, אם כי באופן כללי כמות המסעדות האיטלקיות הוא הכי גבוה באזור איסט וילג' וגריניץ' וילג'. פיצה ישנן פיצריות בכל רחבי מנהטן, ובעוד שחלק מהפיצריות לא מוצלחות במיוחד, מרבית הפיצות שתוכלו לרכוש ברחבי מנהטן יהיו בדרך כלל הרבה יותר טובות ואיכותיות מאשר ברוב הפיצריות ברחבי ארצות הברית. בגדול ישנן שני סוגי פיצריות בניו יורק - פיצריות בהן ישנן תנורי גז ואשר בהן מוכרים משולשי פיצה נפרדים ללקוחות אשר לרוב לוקחים איתם את הפיצות לדרך ופיצריות בהן נוהגים למכור פיצות שלמות כאשר מרבית הלקוחות נשארים לשבת בזמן שהם אוכלים את הפיצה ואשר בהן הפיצות לרוב דקות יותר אם כי הפיצות נאפות במשך זמן קצר יותר אך בטמפרטורות מאוד גבוהות בתנורי פחם. אם אתם מעוניינים לקנות פיצה בסגנון ניו יורק מומלץ במיוחד ללכת למסעדת "Lombardi" באזור איטליה הקטנה אשר נחשבת לפיצרייה הוותיקה ביותר בניו יורק אותה נוהגים לפקוד תיירים רבים במיוחד. כמו כן פיצריית "Patsy's" אשר בחלק המזרחי של שכונת הארלם נחשבת בעיני רבים כאחד מהפיצריות המוצלחות ביותר לרכוש בהם פיצה בסגנון ניו יורק אשר נאפתה בתנור פחם (מומלץ אף על פי כן שלא להזמין תוספות כלשהן). אם אתם מבקרים בגריניץ' וילג' מומלץ גם לבקר בפיצריית "Joe's" שנחשבת בדרך כלל לאחת הפיצריות המוצלחות ביותר במנהטן לרכוש בהן משולש פיצה שהוכן בתנור גז. בנוסף לכך, בפיצריות "John's" ו-"Arturo's" אשר בגריניץ' וילג' תוכלו גם לרכוש פיצות בסגנון ניו יורק שהוכנו בתנור פחם. כמה מהפיצריות הבולטות האחרות כוללות את "Co." בצ'לסי ואת "Palà" בלואר איסט סייד אשר מתמחה בהכנת מספר לא מבוטל של פיצות בסגנון נפוליטני, ופיצות בסגנון רומי. מעדניות יהודיות האוכל הייחודי של המעדניות היהודית (המכונות בארצות הברית "Jewish delicatessen") הפך פופולרי לאורך השנים באזורים רבים בארצות הברית ובמיוחד בניו יורק, וכנראה שהפסטרמה העסיסית שתוכלו למצוא במעדנייה היהודית, אשר נחתכה לפרוסות באופן ידני (במיוחד הפסטרמה של מעדניית "Katz's" אשר בלואר איסט סייד) היא אחד מהמאכלים הפופולריים ביותר במעדניות היהודיות. בעוד שמעדניות היהודיות מהוות אטרקציה עבור לא מעט תיירים שמבקרים במנהטן, גם המקומיים מרבים ללכת למעדניות היהודית באופן תדיר. מעדניה יהודית בולטת נוספת במנהטן היא מעדניית "2nd Avenue Deli" שנמצאת בשכונת מורי היל. עוגות גבינה עוגות גבינה בסגנון ניו יורק זכו לאורך השנים לפרסום רב ברחבי העולם, ועל אף שתוכלו למצוא עוגות גבינה מוצלחות למדיי במנהטן, חלק מהעוגות שנמכרות במנהטן מכינים בפועל ברובע ברונקס. בחנות "Zabar's" מוכרים עוגות גבינה מתוצרת חברת "S&S Cheesecake" אשר מכינים בפועל בפאתי מנהטן, בצד השני של נהר הארלם. בנוסף לכך ראוי גם לציין את החנות "Eileen" שנמצאת בצ’יינה טאון ואשר עוגות הגבינה שלהם פחות או יותר באותה הרמה כמו העוגות של חברת "S&S Cheesecake", וכמו גם את החנות "Two Little Red Hens" אשר באפר איסט סייד אשר גם מוכרת עוגות גבינה מוצלחות למדיי. בייגלים הבייגלים הפכו עם השנים גם למאכל ניו יורקי מובהק. אחת מהמאפיות הפופולריות ביותר במנהטן שמתמחה בהכנת בייגלים היא המאפייה "Absolute" אשר באזור אפר וסט סייד. הבייגלים האיכותיים ביותר הם בדרך כלל הבייגלים שנמכרים לכם זמן קצר לאחר שהם יצאו מהתנור ואשר עדיין חמים מהתנור. משום כך, מומלץ לבדוק מה היא המאפייה המוצלחת ביותר שמתמחה בהכנת בייגלים אשר נמצאת הכי קרוב למקום בו אתם שוהים, ולהגיע לשם מוקדם בבוקר, או במועד אחר במהלך היום כאשר הם מוצאים מהתנור כמות גדולה של בייגלים. על הבייגלים מומלץ לשים את התוספות המסורתיות - גבינת שמנת ודג סלמון מעושן. == שתייה וחיי לילה == סצנת חיי הלילה של מנהטן נחשבת לאחת מסצנות חיי הלילה התוססות ביותר בעולם. בשל העובדה שמקומות הבילוי פתוחים לרוב לפחות עד 4 בבוקר, ומשום שישנם מעל ל-800 מקומות בילוי פעילים במנהטן בלבד, אין פלא שאנשים רבים נוהרים למנהטן על מנת לחוות את סצנת חיי הלילה שלה. כדאי לקחת בחשבון ששכונות מסוימות במנהטן יהיו יותר מוצלחות עבור קהלי יעד מסוימים, ולכן מוטב לעשות מעט מחקר מבעוד מועד על מנת שתוכלו לדעת איפה נמצא המקום האידאלי עבורכם. גריניץ' וילג' היא כנראה השכונה הטובה ביותר לבילוי לילי במנהטן אם אתם נמצאים במנהטן רק למשך תקופה קצרה. מקומות הבילוי של השכונה מזכירים מעט את מקומות הבילוי של הרובע הלטיני (Latin Quarter) – את מקומות הבילוי נוהגים לפקוד מקומיים רבים מכל הגילאים, ובמיוחד סטודנטים אשר לומדים באוניברסיטת ניו יורק. שכונת גריניץ’ וילג’ מכילה ברים ומועדוני ג'אז רבים באזור הרחובות בליקר ומקדוגל, וכן בסמוך לשדרה השביעית והשדרה השישית. צ'לסי - היה נחשב בעבר לאזור עם המועדונים החמים ביותר במנהטן, אשר אותו נוהגים לפקוד לעיתים רבות כמויות אדירות של חוגגים שיכורים. למרות שבהווה נוהגים להגיע לצ’לסי פחות אנשים, השכונה עדיין מכילה כמה מקומות בילוי מוצלחים. תוכלו למצוא בצ’לסי מועדונים רבים, לא מעט ברים, ובאזור זה ישנה גם סצנה להט"בית בולטת לאורך השדרה השמינית בין רחוב מס’ 20 ורחוב מס’ 30. בחלק המערבי של השכונה (בין רחוב מס’ 27 לרחוב מס’ 29, ממערב לשדרה העשירית) ישנה כמות גדולה למדיי של מועדונים. אם אתם מחפשים "דיסקוטק" בסגנון האירופאי, סביר להניח שזו השכונה בה אתם תעדיפו לבלות. אזור מיטפקינג (Meatpacking District) – אזור זה מכיל לא מעט ברים ומועדונים אופנתיים, וכמו גם מספר מסעדות יקרות, בהן מסעדת "Old Homestead" אשר היא מסעדת הסטייקים הוותיקה ביותר בניו יורק. אזור זה ממוקם בין גריניץ' וילג' וצ'לסי, בין רחוב מס’ 14 והשדרה התשיעית. רבים מן המועדונים לא נוטים להכניס אליהם את כל מי שמבקש להיכנס, ומשום כך מומלץ לוודא לעשות רושם טוב על המאבטח בכניסה בתקווה שתורשו להיכנס. אתר האינטרנט של אזור ה-Meatpacking הוא המקור הטוב ביותר לקבל בו מידע על אזור זה. אזור לואר איסט סייד – בעוד שבעבר אזור זה נחשב לחלופה פחות טובה לאזור הווסט וילג', עם השנים הפך אזור זה לאופנתי ומוצלח יותר. רחוב לודלו מכיל כיום ברים רבים באזור אשר עשוי להזכיר לכם מעט את אזור הבסטיליה בפריז. אזורי בילוי בולטים נוספים בלואר איסט סייד הם רחוב ריבינגטון ורחוב סטאנטון. אזור הלואר איסט סייד פופולרי למדיי בקרב היפסטרים. איסט וילג' – אזור זה מכיל כמו גדולה במיוחד של ברים, שנוטים להיות מלאים במיוחד בשעות החשיכה. את מקומות הבילוי החמים ביותר תוכלו למצוא אם תלכו לאורך רחוב מס’ 14 עד שתגיעו לשדרות שמכילות אותיות באנגלית (למשל, שדרת A, וכו') ותלכו במורד כל אחת מאותן השדרות ואז תהיו בלב סצנת חיי הלילה של השכונה. מומלץ גם ללכת לאורך השדרה השלישית מהמפגש עם רחוב מס’ 14 על מנת לראות גם לא מעט ברים מוצלחים נוספים. תוכלו למצוא באזור זה לא מעט פאבים, ואפילו מספר ברים יפנים. אלפבית סיטי - מאזור זה, הממוקם מזרחית לשכונת איסט וילג', היה נחשב בעבר לאזור אותו נהגו לפקוד בעיקר אנשים מסוממים. המצב של האזור השתפר באופן ניכר עם השנים והוא מכיל כיום לא מעט ברים. מוריי היל – אזור זה פופולרי יותר בקרב קהל יעד אשר בשנות ה-30 לחייהם. אזור זה משתרע בין רחוב מס’ 29 ושדרת לקסינגטון והוא מכיל בין היתר מסעדות הודיות רבות, למרות שלאורך שלושה בלוקים עירוניים תוכלו למצוא שפע של פאבים וברים מוצלחים. כיכר טיימס - אזור מתוייר במיוחד. במלון ה"מריוט מרקיז" אשר ממוקם במפגש הרחובות שבין רחוב ברודוויי ורחוב מס’ 45 ישנו בר מסתובב בקומה ה-50 של המבנה. מלון פנינסולה במפגש הרחובות שבין השדרה החמישית ורחוב מס’ 55 יש כנראה את אחד מהברים המוצלחים ביותר שתוכלו למצוא על גגות העיר. מלון מטרו אשר במפגש הרחובות שבין השדרה החמישית ורחוב מס’ 35 כולל גם בר על הגג עם נוף מרהיב של בניין האמפייר סטייט. מרבית המקומיים אינם נוהגים לפקוד את המקומות הללו. אתם צפויים למצוא מקומיים רבים יותר בברים שנמצאים מערבה משם, באזור "Hell's Kitchen" לאורך השדרה התשיעית. יורקוויל – אזור בילוי מוצלח למדיי אשר רבים לא מודעים אליו משום שהוא מעט מרוחק. על מנת להגיע אליו מומלץ לפנות בשדרה השנייה לרחוב מס’ 90 כאשר מקומות הבילוי והמסעדות של אזור זה יתחילו משם וימשיכו עד לרחוב מס’ 78. == לינה == אם יש דבר אחד שהופך את ניו יורק, ובמיוחד את מנהטן, לאחד מהאזורים היקרים ביותר בעולם, זה המחיר של אפשרויות הלינה. לעיתים רבות המחיר של הממוצע של חדר לינה במנהטן עלול להיות אף גבוה יותר מהמקובל בערים היקרות ביותר בעולם כגון טוקיו ולונדון. אם יש לכם מזל תוכלו למצוא חדר במלון עם שירות מלא תמורת 250 דולרים ללילה, לא כולל מסים. בעוד שהמחירים משתנים בהתאם לעונה והזמינות, טווח המחירים המשוער לחדר בבתי המלון במנהטן הור: מיטה בחדר השינה גדול בהוסטל - בין 15 ל-40 דולרים ללילה. חדר זוגי עם אמבטיה משותפת - בין 60 עד 120 דולרים ללילה. חדר זוגי עם אמבטיה פרטית במלון אשר בטווח מחירים זול מהממוצע - בין 100 ל-250 דולרים ללילה. חדר במלון אשר בטווח מחירים ממוצע - בסביבות 250 דולרים ומעלה. חדר במלון אשר בטווח מחירים גבוה מהממוצע - השמיים הם הגבול! עבור מטיילים עם תקציב מוגבל אשר מנסים לחסוך בהוצאותיהם במהלך הטיול מומלץ לנסות למצוא הוסטלים. הוסטלים בולטים כוללים בין היתר את ההוסטלים של רשת "Hostelling International – New York", ההוסטלים של רשת "Jazz Hostels" (באזור אפר וסט סייד, איסט וילג' וטיימס סקוור). מומלץ לבצע מעט מחקר על האפשרויות השונות לפני שממהרים להזמין חדר בהוסטל. אם יש לכם חברות ב-AAA, מומלץ לשקול להישאר בבית מלון המציע הנחה לאנשים עם חברות ב-AAA.‏ הנחה של 10 אחוזים עשויה להיות משמעותית אם אתם מתכוונים להישאר במנהטן במשך מספר ימים. שיעורי התפוסה במלונות בניו יורק גבוהים במיוחד, ובמיוחד אם את מבקרים במנהטן במהלך חג ההודיה, בחודש דצמבר, או בחודש מאי. אם אתם מתכוונים לבקר במנהטן במהלך תקופה זו מומלץ להזמין חדר בבית מלון/הוסטל מבעוד מועד על מנת לקבל את המחיר הטוב ביותר. אפשרות נוספת לנסות ולמצוא חדר או דירה זולה לשהות בה במהלך הביקור במנהטן היא לבדוק באתר קרייגסליסט אם יש מישהו שמשכיר חדר או דירה לטווח קצר, אך כדאי לקחת בחשבון שישנו סיכון בתשלום מראש על דירה שעדיין לא ראיתם, ולכן כדאי אולי לשקול לשהות לפחות במשך היום הראשון במנהטן בבית מלון בזמן שאתם מחפשים מיקומים חלופיים אפשריים. אפשרויות זולות לטווח קצר יהיו בדרך כלל צפויות לעלות בסביבות 100 דולרים לילה ומעלה. בתי מלון ברבעים אחרים, או בניו ג'רזי עשוי במקרים רבים להיות פחות יקרים, אך אם אתם מתכוונים לבלות את עיקר הזמן שלכם במנהטן עצמה, מומלץ לוודא שאתם מודעים לאפשרויות התחבורה הציבורית למנהטן מהמקום בו תשהו לפני שתזמינו חדר במיקום הנמצא מחוץ למנהטן. כמו כן, מומלץ לקחת בחשבון שבתי מלון בהם הארוחות כוללות במחיר אינם אמורים להיות אפשרויות אטרקטיביות עבורכם, וזאת מכיוון שלרוב תקבלו אוכל באיכות ובמחיר טובים למדיי מחוץ לבתי המלון. == הגעה == === ברכבת === ישנן שלוש תחנות רכבת במנהטן שמחברות בין מנהטן לאזורים מחוץ לניו יורק. שתיים מאותן תחנות הרכבת ממוקמת באזור מידטאון מנהטן. תחנת הרכבת הגדול ביותר היא 15 תחנת פנסילבניה‏ (Pennsylvania Station‏). , או בקיצור "תחנת פן", אשר ממוקמת בשדרה השביעית בין רחוב מס' 31 לרחוב מס' 33. בתחנה פועלות רכבות של חברת אמטרק, חברת הרכבת של לונג איילנד, וחברת הרכבת ניו ג'רזי טרנזיט. 16 תחנת גרנד סנטרל‏ (Grand Central Terminal‏). אשר ממוקמת במפגש שבין שדרת פארק לרחוב מס' 42 הוא מבנה אדריכלי מרשים אשר מהווה את מרכז הפעילות העיקרי של הרכבת הפרוורית Metro-North Railroad אשר ממשיכה ליעדים שונים בחלק הדרומי של מדינת ניו יורק ולחלק הדרומי של מדינת קונטיקט. הרכבת הפרוורית של Metro-North Railroad עוצרות גם בתחנת Harlem–125th Street שבשכונת הארלם אשר ממוקמת במפגש שבין שדרת פארק ורחוב מס' 125 - תחנה שימושית במיוחד למטיילים שמעוניין להגיע להארלם או לנקודות אחרות באזור מנהטן עילית. בנוסף, מערכת הרכבת התחתית PATH מפעילה רכבות למספר יעדים מרכזיים סמוכים הנמצאים מעבר לנהר ההדסון - הובוקן, ג'רזי סיטי, וניוארק. אחד מהקווים מגיע גם למרכז הסחר העולמי החדש באזור הדאונטאון בעוד שקו אחר עובר מתחת לנהר ההדסון ומגיע עד לגריניץ' וילג' כאשר לאחר מכן הוא ממשיך לאורך השדרה השישית עד אזור מידטאון, והוא עוצר ברחובות כריסטופר, רחוב מס' 9, רחוב מס' 14 ורחוב מס' 33. === במכונית === בשל היותה אי הגישה למנהטן (בין אם ברכב, במונית, באוטובוס או ברגל) חייבת להיעשות באמצעות גשר או מנהרה. הולכי רגל יכולים להגיע למנהטן מברוקלין במעברים שבגשר ברוקלין, בגשר מנהטן ובגשר וויליאמסבורג, או מקווינס בגשר קווינסבורו או בגשר טרייבורו, מהברונקס בכל הגשרים הקטנים הרבים שמגיעים למנהטן, או מניו ג'רזי במעבר שבגשר ג'ורג' וושינגטון. הגשר המפורסם ביותר שמגיע למנהטן הוא כנראה גשר ברוקלין. אם אתם מגיעים למנהטן מנמל התעופה לגוארדיה במונית, ומעוניינים להגיע לאזור המידטאון או אזור הדאונטאון, מומלץ לבקש מהנהג שיביאו אתכם למיקומים הללו דרך גשר קווינסבורו או גשר וויליאמסבורג (עדיף בהרבה להגיע למיקומים הללו באופן זה מאשר בנסיעה בגשר טרייבורו או במנהרת קווינס-מידטאון. התחנה הסופית של אוטובוסים שמגיעים למנהטן מניו ג'רזי ואוטובוסים אחרים שמגיעים מיעדים מרוחקים יותר היא לרוב תחנת האוטובוסים "Port Authority" אשר ברחוב מס' 41, בין השדרה השמינית והשדרה התשיעית, בעוד שהתחנה הסופית של חלק מהאוטובוסים האחרים נמצאת בצ'יינה טאון. === בטיסה === אמנם אין שדה תעופה כלשהו בתחומי מנהטן (תוכלו לעיין במדריך העוסק בעיר ניו יורק לפרטים אודות נמלי התעופה שמשרתים את העיר), אך ישנם שירותי מסוקים ומטוסים ימיים הפועלים באזורים מנהטן. ישנם לפחות שתי חברות המספקות שירותי מסוקים בין מנהטן לנמלי תעופה השונים באזור אשר יוצאים מהמנחתים אשר ב-W34th, E34th ואשר בוול סטריט. במהלך חודשי הקיץ ישנם שירותי מטוסים ימיים לאזור מזרח המפטון מ-E23rd Street. השירותים הללו כמובן יקרים במיוחד - העלות של שירות המסוקים עולה בסביבות 125 דולרים או יותר, בעוד שהשירות של המטוסים הימיים עולה בסביבות 425 לאדם. ישנו גם שירות מסוקים המגיע לנמל התעופה בברידג'פורט שבקונטיקט ממנהטן. 17 מנחת המסוקים ב-West 30th Street‏ (West 30th Street Heliport‏). ניתן להגיע באמצעות שירות המסוקים שיוצא מהמנחת למזרח המפטון, לסאות'המפטון, לנמל התעופה הבין-לאומי ג'ון פ. קנדי, לנמל התעופה לה גוארדיה, לנמל התעופה הבין-לאומי ניוארק ליברטי, ולנמל התעופה מונטאוק. 18 מנחת המסוקים ב-East 34th Street‏ (East 34th Street Heliport‏). 19 מנחת המסוקים באזור הדאונטאון של מנהטן‏ (Downtown Manhattan Heliport‏)‏. ניתן להגיע באמצעות שירות המסוקים שיוצא מהמנחת לנמל התעופה הבין-לאומי ניוארק ליברטי, לנמל התעופה טטרבורו, לנמל התעופה העירוני מוריסטאון, ולשדות תעופה אחרים במדינת ניו יורק. === במעבורת === נתין להגיע למנהטן מסטטן איילנד באמצעות מעבורת סטטן איילנד (Staten Island Ferry) אשר פועלת בחינם ומגיעה לבאטרי פארק אשר בקצה הדרומי של מנהטן. באזור באטרי פארק פועלות גם מעבורות שמגיעות לאיי ליברטי, לאי אליס איילנד ולאי גברנרז איילנד. יתר המעבורות פועלות בין מנהטן לברוקלין וחלקים שונים בניו ג'רזי. == תחבורה ברובע == הדרכים הטובות ביותר להגיע ממקום למקום ברחבי מנהטן הן לעשות זאת ברגל, במונית, ברכבת התחתית או באמצעות אוטובוס. מומלץ במיוחד להימנע מלנהוג באזור מנהטן. רוב תושבי מנהטן לא מחזיקים ברשותם מכוניות ובאופן כללי התשתיות של אזור מנהטן אינן מיועדות יותר לכך שכל מי שגר במנהטן או מגיע לאזור מביא איתו כלי רכב. === במונית === כאשר נוסעים ממקום למקום במונית מומלץ לוודא שאתם נוסעים במונית מורשית. הדרך הקלה ביותר לעשות זאת היא לבקש בדלפק הקבלה בבית המלון בו אתם שוהים שיזמינו עבורכם את אחת המוניות הצהובות או שתעשו זאת בעצמכם. כל המוניות המורשות הן צהובות. מוניות אשר זמינות להסעת נוסעים מדליקות את השלט שמוצב על הגג של המונית ומוניות שלא זמינות מפעילות את השלט עם הכיתוב "Off Duty". נהגי מוניות שסיימו את המשמרת שלהם עשויים לבחור בכל זאת להסיע אתכם אם הם נוסעים לכיוון הכללי שאליו אתם מעוניינים לנסוע, על אף שהם אינם מחויבים לאסוף אתכם. המוניות שנוסעות ברחבי מנהטן בהם השלט שמעל גג המונית אינו מואר הן מוניות בהם יושבים כעת נוסעים ואשר אינם רשאים לאסוף לקוחות נוספים. כל נהגי המוניות נדרשים על פי חוק להשתמש במונה על מנת לקבוע כמה כסף הנוסעים חייבים לשלם בסוף הנסיעה (בקשו מנהג המונית להפעיל את המונה עוד בתחילת הנסיעה אם הוא לא עושה זאת לאחר שציינתם בפניו לאן אתם מעוניינים להגיע), בנוסף לכל תשר שתבחרו לתת לנהג המונית בסוף הנסיעה (שימו לב שזהו הנוהג המקובל כאשר בדרך כלל נותנים לנהגי המוניות תשר בסך 10% עד 15% מסך המחיר של הנסיעה). אם תבחרו לנסוע במונית לרבעים הסמוכים אתם תהיו אחראים לשלם גם את האגרה בגשרים ובמנהרות. מומלץ שלא לקחת מונית בעת החלפת המשמרות (למשל בסביבות השעה 16:00 בימי חול) אם חשוב לכם להגיע מהר יחסית ליעד מסוים מכיוון שבדרך כלל תגלו שכמעט כל המוניות שנוסעות ברחוב לא נמצאות בשירות יותר. הסעות בלימוזינה (אשר עולות בסביבות 30 דולרים במנהטן) הן חלופה פופולרית לנסיעה במוניות הצהובות אם אתם מעוניינים לנסוע מסלול מעט יותר ארוך במהלך פרק זמן קצר יחסית. אם אתם נמצאים מצפון לרחוב West 110th או מצפון לרחוב East 96th תוכלו להשתמש גם במונית "בורו". שלא בדומה למוניות הצהובות, מוניות בורו הן מוניות בצבע ירוק בהיר ואין להן את סמל המוניות המיוחד על מכסה המנוע. למוניות הללו אסור לאסוף נוסעים במנהטן דרומית לרחוב West 110th או דרומית לרחוב East 96th ואסור להן לאסוף נוסעים מאזור תחנת המוניות בשדות התעופה. עם זאת, הם רשאים לאסוף נוסעים בצפון מנהטן וברבעים האחרים, ורשאים גם להוריד נוסעים בכל מקום בעיר. התעריפים אותם גובים מוניות בורו מנוסעיהם והכללים אשר חלים עליהם זהים לחלוטין לתעריפים והכללים שחלים על המוניות הצהובות. === שירות קריאת הסעה === שירותי קריאת ההסעה (באנגלית: Ride hailing service) כגון Uber, Lyft ו-Via הפכו פופולריים ביותר במנהטן בעשור האחרון. === בתחבורה ציבורית === מפות של מערכת הרכבת התחתית של ניו יורק ושל האוטובוסים שפועלים במנהטן, וכמו גם לוחות זמנים של קווי הרכבת התחתית והאוטובוסים וכל המידע שנוגע לשינויים זמניים בשירות עקב שיפור התשתית תוכלו למצוא באתר זה. בדרך כלל תוכלו גם למצוא הדפסים של לוחות הזמנים של האוטובוסים ושל מפות קווי האוטובוסים על גבי עמודים בתחנות האוטובוס. כדאי בכל מקרה לקחת בחשבון שלוחות הזמנים של האוטובוסים במנהטן הם משוערים בלבד - הזמנים בהם האוטובוסים מגיעים בפועל תלויים בעיקר בתנועה בנוסף למשתנים נוספים. === באופניים === רכיבה על אופניים במנהטן עשויה להיות מהירה יותר מאשר נסיעה ברכבת התחתית או במונית, אבל כדאי לקחת בחשבון שמשום שמנהטן לא ידידותית במיוחד לרכיבה על אופניים לא מומלץ לנסוע באופניים אלא אם כן אתם נועזים במיוחד. באופן כללי הסיבה העיקרית לקושי שכרוך ברכיבה על אופניים ממקום למקום ברחבי מנהטן היא התנועה הסוערת בכבישי מנהטן. ישנם לא מעט נהגי מוניות אגרסיביים, הולכי רגל שחוצים את הכבישים שלא במעברי החצייה, וכמו גם הבורות והפסולת בכבישים כולם תורמים לכך שחוויית הרכיבה על האופניים כאוטית למדיי. אם בכל זאת החלטתם להסתכן ולהשתמש באופניים על מנת להגיע ממקום למקום ברחבי מנהטן, וודאו שתחבשו קסדה ומומלץ גם שיהיה לכם ניסיון קודם ברכיבה עירונית. תוכלו למצוא את מפת שבילי האופניים של ניו יורק באתר זה. ישנה חברת שיתוף אופניים הפועלת באזור מנהטן בשם CitiBike. לחברה תחנות אופניים רבות ברחבי מנהטן תחתית ובאזור המידטאון. תוכלו למצוא את המפה של התחנות באתר זה. על מנת להשתמש באופניים של החברה יש ללכת לאחת מהתחנות של החברה, ולשלם עבור כרטיס. נסיעה בודדת עולה 3 דולרים לכל 30 דקות. כרטיס המאפשר לנסוע באופניים במשך 24 שעות עולה 12 דולרים וכרטיסים המאפשר לנסוע באופניים במשך שלושה ימים עולה 24 דולרים (המס אינו כלול במחיר זה). לאחר מכן תקבלו את הכרטיס וקוד אישי. הקלידו את הקוד האישי על הממשק שעל האופניים וכעת תוכלו להשתמש בהן. כדאי לקחת בחשבון שאם שילמתם רק על כרטיס שמאפשר לכם להשתמש באופניים במשך 30 דקות, אך יצא שנסעתם באופניים במשך יותר מ-30 דקות, משמעות הדבר תהיה שאתם תשלמו מחיר גבוה יחסית על הזמן הנוסף. כאשר סיימתם החזירו את האופניים לאחת מהתחנות של חברת שיתוף האופניים (זכרו למקם אותם במיקום המדויק בו נמצאת התחנה - אתם עלולים לקבל קנס אם האור בתחנה לא הופך ירוק). השימוש ב-CitiBike אינו מומלץ במיוחד אם אתם מתכננים להשתמש באופניים לפרק זמן ארוך יחסית. === בכרכרה === אחת הדרכים החלופיות להגיע ממקום למקום ברחבי מנהטן היא לרכב בכרכרה רתומה לסוסים. ישנן כרכרות רתומות לסוסים ברחבי החלק הדרומי של סנטרל פארק אשר יוצאות לסיבוב ברחבי הפארק במשך 15 דקות, חצי שעה או שעה. הדפס של התעריפים העדכניים צריכים להיות תלוי על הכרכרה. נסיעה בכרכרה עשויה להיות דרך רומנטית או מהנה למדיי לחוות את מנהטן. בשנים האחרונות החלו לפעול במנהטן גם ריקשות אופניים (המכונות באנגלית "Pedicabs"). == חשוב לדעת == === סכנות פוטנציאליות === באופן כללי מנהטן וניו יורק חוו ירידה משמעותית בשיעורי הפשע במהלך המאה ה-21, ולמעשה, בשנים האחרונות, ניו יורק הפכה לעיר הבטוחה ביותר בארצות הברית. משום כך אין צורך לפחד לטייל ברוב הרחובות במהלך שעות האור ובמקומות רבים גם בשעות הלילה, ו/או לנסוע ברכבת התחתית או באוטובוסים. לאורך השנים היו מספר מקרי ירי באזור מנהטן ומספר מקרים בהם אנשים נדחו למסילה של הרכבת התחתית, אף על פי כן כמות מקרי הפשע נמוכה באופן מהותי בהשוואה למצב בשנות ה-80 ה-90 של המאה ה-20. בכל מקרה, כמו בכל מקום אחר מומלץ תמיד לנקוט באמצעי זהירות שונים ולפעול לפי השכל הישר על מנת שתהיו בטוחים. מומלץ להקפיד להיראות כמישהו שיודע פחות או יותר לאן הוא/היא הולכים - במיוחד באזורים פחות הומים. מומלץ תמיד להיות מודעים לסביבה בה אתם נמצאים, ואם ישנם שוטרים שמפטרלים בסביבה. אל תהססו להגביר את קצב ההליכה שלכם במידת הצורך, לשנות את נתיב ההליכה שלכם, או לחצות אל הצד השני של הרחוב, אם אתם מרגישים שתהיו בטוחים יותר באופן זה. מומלץ להקפיד להיזהר מכייסים. במיוחד במהלך עונת החגים ישנם כייסים הפועלים באזורים המתויירים ביותר של מנהטן – באזור כמו טיימס סקוור, רחוב מס’ 42, ומייסיס, ובכל מקום בו הומה אחר. על מנת שלא תהפכו קורבנות לכייסים מומלץ להימנע מלשים את הארנק או משהו בעל ערך בכיס האחורי של המכנס – ובמקום זאת לשים אותם רק בכיסים הקדמיים. אם אתן נושאות ארנק יד, ודא שהוא סגור היטב ושאתן תמיד מחזיקות אותו היטב. בנוסף לכך, כאשר אתן מתיישבות במקום כלשהו, כגון במסעדה, הקפיד לוודא שחפצים יקרי ערך יהיו מונחים במקום בו יהיה לגנב אופורטוניסטי קשה לחטוף אותם ולרוץ מהמקום. מנהטן נחשבת במובן מסוים גן עדן להולכי רגל, למרות שעדיין מוטב לנהוג בזהירות משום שחלק מהנהגים עשויים שלא לציית לחוקי התנועה. כדאי לקחת בחשבון שחלק מהנהגים עשויים להיות אגרסיביים יחסית וכי חלק מרוכבי האופניים עשויים לנסוע בדרך הלא נכונה ברחוב חד סטרי או לנסוע על המדרכות. לא מדובר בבעיה מהותית, אך הדברים הללו קורים מספיק פעמים בשביל שכדאי לקחת זאת בחשבון בעת שמטיילים ברחובות ובמדרכות של מנהטן. === נגישות תקשורתית === בכל רחבי מנהטן, יש נקודות גישה פתוחות לאינטרנט. בפארקים וכיכרות רבים כגון פארק בראיינט וכיכר יוניון יש רשת פתוחה. בכיכר טיימס אפשר להתחבר לרשת האינטרנט החזקה והפתוחה שנמצאת שם. כל סניפי "סטארבקס" מציעים אינטרנט חינם, וכמה חנויות כגון "Apple SoHo" ו-"Tekserv" מציעות אינטרנט אלחוטי חינם ללקוחות. כל הסניפים של הספרייה הציבורית של ניו יורק מציעים גישה חופשית לאינטרנט לכל מי שיש לו תעודה מזהה עם תמונה או כרטיס ספרייה של NYPL. == יעדים סמוכים בולטים == בשל כמות אטרקציות התיירות הרבות שבמנהטן חלק גדול מהמטיילים שמבקרים במנהטן נוטים להעדיף לבלות את עיקר הטיול רק במנהטן, או רק בעיר ניו יורק. אף על פי כן, ניתן גם לשקול את האפשרות לנסוע לאחד או יותר מהרבעים הסמוכים - ברוקלין, הברונקס, קווינס וסטטן איילנד. תוכלו לחלופין גם לצפות בקו הרקיע המרהיב של מנהטן מעבר לנהר ההדסון בערים הסמוכות שבניו ג'רזי כמו הערים הובוקן, וואהוקן וג'רזי סיטי. == ראו גם == == הערות שוליים ==